**B O S N A I H E R C E G O V I N A**

**FEDERACIJA BOSNE I HERCEGOVINE**

**U N S K O - S A N S K I K A N T O N**

**OPĆINA BOSANSKA KRUPA**

**JEDINSTVENI OPĆINSKI ORGAN UPRAVE**

**OPĆINE BOSANSKA KRUPA**

Broj:07-11-5-3233/21

Bosanska Krupa, 24.05.2021.godine

 Na osnovu člana 70. stav (1) (3) i (6) Zakona o javnim nabavkama („Službeni glasnik BiH“, broj: 39/14), u konkurentskom zahtjevu za dostavu ponuda u postupku nabavke roba- kancelarijskog materijala za potrebe JOOU općine Bos. Krupa, na prijedlog Komisije za provođenje postupka javne nabavke, Općinski načelnik, kao rukovodilac organa uprave donosi:

**ODLUKA**

**o izboru najpovoljnijeg ponuđača**

1. Prihvata se ponuda ponuđača **„EURO STAR“ Zenica,**  za nabavku kancelarijskog materijala za 2021. godinu za potrebe JOOU općine Bos. Krupa, sa cijenom u ukupnom iznosu od **5.724,54 KM sa uračunatim PDV-om.**
2. Izabrani ponuđač se obavezuje da u roku ne dužem od 5 (pet) dana od dana zaprimanja ove Odluke dostavi originale ili ovjerene kopije dokaza o ispunjavanju uslova u skladu sa datom izjavom iz člana 45. stav (2) tačka c) i d) Zakona o javnim nabavkama, ukoliko iste nije dostavio u sastavu ponude.
3. Po konačnosti ove odluke sa izabranim ponuđačem potpisat će se ugovor o nabavci robe kancelarijskog materijala za potrebe JOOU općine Bos. Krupa.

**O b r a z l o ž e n j e**

Postupak javne nabavke pokrenut je Odlukom o pokretanju postupka javne nabavke broj: 07-11-5-3233/21 od 29.04.2021. godine. Javna nabavka je provedena putem konkurentskog zahtjeva za dostavu ponuda sa primjenom e-aukcije –nabavka kancelarijskog materijala za potrebe JOOU općine Bos. Krupa. Obavještenje o nabavci broj: 1272-7-1-23-3-22/21 od 29.4.2021. godine -objavljeno na portalu JN (TD preuzelo ukupno 13 ponuđača) i tenderska dokumentacija je objavljena na portalu javnih nabavki dana 29.04.2021 godine. Po objavljenom obavještenju rok za prijem ponuda je bio 10.05.2021. godine do 13,00 sati. Do označenog roka za prijem ponuda na protokol Ugovornog organa je pristigle su četiri ponude, a što je vidljivo iz tabelarnog pregleda dostavljenog od strane službenika koji radi na protokolu ugovornog organa i to:

1. **„EuroStar“ Zenica,** broj protokola: 07-11-5-3233-2/21, 10.5.2021. godina u 9:09 sati,
2. **„PlanPlus“ d.o.o. Zenica,** broj protokola: 07-11-5-3233-3/21, 10.5.2021. godina u 09:09 sati,
3. **„Svjetlostkomerc“ d.d. Sarajevo,** broj protokola: 07-11-5-3233-4/21, 10.5.2021. godina u 11:05 sati,
4. **„Primaprom“ d.o.o. Banja Luka,** broj protokola: 07-11-5-3233-5/21, 10.5.2021. godina u 11:25 sati,

Komisija za provođenje postupka javne nabavke je u skladu sa tenderskom dokumentacijom dana 10.05.2021. godine u 13,30 sati izvršila javno otvaranje ponuda.

1. **„EuroStar“ d.o.o. Zenica,** dostavljena ponuda uredno zapakovana i bez vidnih oštećenja, ponudio je:

 cijena ponude: **4.892,77 KM bez PDV**, popusta nema

 PDV  **831,77 KM**

**ukupna cijena za ugovor**: **5.724,54 KM sa PDV- om,**

1. **„PlanPlus“ d.o.o. Zenica,** dostavljena ponuda uredno zapakovana i bez vidnih oštećenja, ponudio je:

cijena ponude: **9.126,20 KM bez PDV**, popusta nema

PDV  **1.551,45 KM**

**ukupna cijena za ugovor**: **10.677,65 KM sa PDV- om,**

1. **„Svjetlostkomerc“ d.d. Sarajevo,** dostavljena ponuda uredno zapakovana i bez vidnih oštećenja, ponudio je:

cijena ponude: 9.702,57 KM bez PDV, popusta nema

PDV 1.649,44 KM

**ukupna cijena za ugovor: 11.352,01 KM sa PDV- om,**

1. **„Primaprom“ d.o.o. Banja Luka** dostavljena ponuda uredno zapakovana i bez vidnih oštećenja, ponudio je:

cijena ponude: 10.995,05 KM bez PDV, popusta nema

PDV 1.869,15 KM

**ukupna cijena za ugovor: 12.864,20 KM sa PDV- om**

Nakon što je izvršena provjera ponuda i dokumentacije dostavljene uz ponude Komisija je konstatovala da su ponude ponuđača potpune, ispravne u formalno-pravnom smislu (ponuđači su dostavili ponudu u skladu sa tenderskom dokumentacijom, ispunili uslove za učešće, dostavili potrebne dokaze (obrasci za ponudu i za cijenu ponude, dokaz o registraciji, izjave iz člana 45. i 52. ZJN, nacrt ugovora) i ponudu izradili u skladu sa TD.), kao i da računskih grešaka nije bilo.

Komisija je konstatovala da je procijenjena vrijednost predmetne nabavke 9.707,16 KM bez PDV-a odnosno 11.357,37 KM sa PDV-om.

Također, kroz evaluaciju ponuda Komisija je utvrdila da je cijena ponude ponuđača **„**EuroStar“ d.o.o. Zenica, koja iznosi 4.892,77 KM bez PDV-a odnosno 5.724,54 KM sa PDV-om, za više od 20% niža od cijene drugorangirane prihvatljive ponude ponuđača „PlanPlus“ d.o.o. Zenica,koja iznosi 9.126,20 KM bez PDV-a odnosno 10.677,65 KM sa PDV-om, pa je predložila ugovornom organu da zatraži pismeno obrazloženje cijene ponude jer je ista neprirodno niska u odnosu na ponudu drugorangiranog ponuđača.

Ugovorni organ je uputio ponuđaču zahtjev za obrazloženje neprirodno niske cijene ponude u odnosu na ponude drugih ponuđača.

Ponuđač je pismeno obrazloženje cijene ponude dostavio u ostavljenom roku putem e-maila i na protokol ugovornog organa, a isto je nakon razmatranja prihvaćeno od strane Komisije.

Obzirom da je Komisija prihvatila pojašnjenje cijene ponude konstatovano je da su ponude ponuđača d.o.o.“EuroStar“ Zenica, d.o.o.“PlanPlus“Zenica, d.d.“Svjetlostkomerc“ Sarajevo i d.o.o.“Primaprom“ Banja Luka potpune, ispravne u formalno-pravnom smislu (ponuđači su dostavili ponudu u skladu sa tenderskom dokumentacijom, ispunili uslove za učešće, dostavili potrebne dokaze, kao i da računskih grešaka nije bilo). Komisija je predložila Ugovornom organu da zakaže e-aukciju s gore navedenim kvalifikovanim ponuđačima uz primjenu prefercijalnog tretmana domaćeg na ponuđače koji uživaju isti, a u skladu sa Pravilnikom o uslovima i načinu korištenja e-aukcije (“Službeni glasnik BiH”broj 66/16 od 06.09.2016 godine).

Provođenje e-aukcije je zakazano dana 21.05.2021. godine u 11:30 h i ista je trajala od 11:30 h do 11:40 h. Na osnovu izvještaja o toku i završetku e-aukcije utvrđeno je da je konačna rang lista ponuđača sljedeća:

1. **d.o.o. „EURO STAR“ Zenica** konačna cijena ponude iznosi **4.892,77 KM bez PDV**-a, pa ukupna cijena ponude iznosi **5.724,54 KM** **sa PDV-om,** (početna cijena ponude nije umanjivana) cijena na koju je primjenjen preferencijalni tretman,
2. **d.o.o. „PLANPLUS“ Zenica** konačna cijena ponude iznosi **9.126,20 KM** **bez PDV-a**, pa ukupna cijena ponude iznosi **10.677,65 KM** **sa PDV-om** (početna cijena ponude nije umanjivana) cijena na koju je primjenjen preferencijalni tretman,
3. **d.o.o. „PRIMAPROM“ Banja Luka** konačna cijena ponude iznosi **10.995,05 KM bez PDV-a**, pa ukupna cijena ponude iznosi **12.864,20 KM** **sa PDV-om,** (početna cijena ponude nije umanjivana) cijena na koju je primjenjen preferencijalni tretman,
4. **d.o.o. „SVJETLOSTKOMERC“ Sarajevo** konačna cijena ponude iznosi **9.702,57 KM** bez PDV-a, pa ukupna cijena ponude iznosi **11.352,00 KM sa PDV-om**, (početna cijena ponude nije umanjivana).

Nakon uspješno završene e-aukcije sa kvalifikovanim ponuđačima, a s obzirom da je kriterij za dodjelu Ugovora „najniža cijena tehnički zadovoljavajuće ponude“, da je cijena prvorangirane ponude u okviru procjenjene vrijednosti predmetne nabavke, da je na cijenu prvorangiranog ponuđača primjenjen preferencijalni tretman, Komisija za provođenje postupka javne nabavke je predložila Ugovornom organu da donese Odluku o izboru najpovoljnijeg ponuđača, i to prvorangiranog ponuđača **d.o.o. „EUROSTAR“ Zenica** **i zaključi Ugovor**.

S obzirom da je kriterij za dodjelu ugovora „najniža cijena tehnički zadovoljavajuće ponude, “ i da je cijena prvorangirane ponude u okviru procjenjene vrijednosti predmetne nabavke, Ugovorni organ je prihvatio prijedlog Komisije za provođenje postupka javne nabavke i odlučio kao u dispozitivu odluke.

**Pouka o pravnom lijeku**

Protiv ove odluke može se izjaviti žalba najkasnije u roku od 5 (pet) dana od dana prijema ove odluke. Žalba se izjavljuje Ugovornom organu u pisanoj formi direktno ili putem pošte u dovoljnom broju primjeraka, a koji ne može biti manje od tri.

Obrađivač:

Selma Bužimkić

 **OPĆINSKI NAČELNIK**

Dostavljeno: Armin Halitović

1. **d.o.o. „EURO STAR“ Zenica**
2. **d.o.o. „PLANPLUS“ Zenica**
3. **d.o.o. „PRIMAPROM“ Banja Luka**
4. **d.o.o. „SVJETLOSTKOMERC“ Sarajevo**
5. U spis
6. a/a